Diit 146
Kuoth Nhial ɛ jɛn la luääk ɔ
1
Liakɛ Kuoth Nhial!
Liakɛ Kuoth Nhial
lö ti̱eydä!
2
Ɣän bä Kuoth Nhial liak min
ta̱a̱ teekä.
Ɣän bä Kuothdä puany kɛ diit
kɛ pek teekädä.
3
/Cu ŋa̱thdu läth kä ruëëc,
kɛ ɣöö /ci luäk bi jek
kä gat ran.
4
Mi wä yiëëdiɛn wä jiɛɛn
bikɛ loc muun.
Niɛ cäŋ ɛ mɔ bi cärkiɛn
cu riaw.
5
Tɛ̈th lɔaac akɛ nɛy tin luääkdiɛn
Kuoth Je-kɔb,
tin te ŋa̱thdiɛn
kä Kuoth Nhial ni Kuothdiɛn,
6
mëë cak nhial kɛnɛ piny,
kɛ yiër kɛnɛ tin diaal
tin te thi̱n.
Ɛn ram in tiit gɔɔydɛ
amäni cäŋ kɛl,
7
jɛn ram in käm nɛy
tin yɔaŋkɛ cuɔ̱ɔ̱ŋdiɛn,
kä mooc nɛy tin näk buɔthkɛ
kɛ mi̱eth.
Kuoth Nhial cɛ ji̱ yieenä lony,
8
kä cɛ nyin ciööri lɛp.
Kä Kuoth Nhial la kapɛ nɛy tin ca
ɣɔak piny nhial,
kä jɛn nhɔkɛ ji̱ cuŋni.
9
Kuoth Nhial la gaŋɛ jur,
la luäkɛ rɛ̈tni kɛnɛ
män jɔɔkni,
duundɛ ɣöö la yärɛ cär
ji̱ nyuɔɔni.
10
Kuoth Nhial bɛ ruëc
amäni cäŋ kɛl,
Kuothdu lö Dha-yɔn bɛ ruëc
ri̱cni diaal.
Liakɛ Kuoth Nhial!
